Veneetsia lõvi

Veneetsia lõvi (itaalia keeles Leone di Venezia, veneti keeles Leon de Venesia) on tiivulist lõvi kujutav antiikne pronksist skulptuur, mis asub Püha Markuse väljakul Itaalia sadamalinnas Veneetsias.https://www.jstor.org/stable/41213485

Linna ja selle kaitsepühakut Püha Markust sümboliseeriv skulptuur kroonib väljakul ühte kahest kõrgest graniitkolonnist. Läänepoolset sammast ehib aga skulptuur eelnenud kaitsepühaku Püha Theodorosega, kes sümboliseeris Bütsantsiaega. Mõlemad sambad püstitati 12.–13. sajandil.https://ebha.org/ebha2005/pdf%20papers/Griffith%20FINAL.pdfhttps://archive.nytimes.com/www.nytimes.com/books/first/b/brown-venice.html

3 tonni kaaluva ja greifi sarnase hiiglasliku pronkslõvi ajalugu on olnud pikk ja seniteadmatu. Esikäppade alune raamatki lisati alles hiljem.https://www.cambridge.org/core/journals/antiquity/article/chinese-identity-of-st-marks-bronze-lion-and-its-place-in-the-history-of-medieval-venice/70176EBEF6C480FA4246DC2F189D1F9Bhttps://www.taylorfrancis.com/chapters/oa-edit/10.4324/9781003348702-10/lion-silk-road-gilberto-artioli-ivana-angelini-massimo-vidale

Ajalugu
13. sajandi keskpaigast oli Veneetsia võimu alla kuuluvates linnades märgata Püha Markuse lõvi kujutisega müntide, lippude, maalide, reljeefide kui ka skulptuuride laialdast levikut. Lõvist, kes toetub raamatule ja kannab tiibasid, sai sümbol tervele vabariigile, seda kujutati ametlikult nii vabariigi lipul kui vapil.

Kõrvaldamine
1797. aastal alistas Veneetsia vabariigi prantsuse võimu alla väejuht Napoleon. Lõviskulptuur langetati kolonnilt ning veeti trofeena koos teiste sõjasaakidega Pariisi. Transpordi käigus põhjustati sellele tõsiseid kahjustusi. Louvre'i muuseumis eksponeerimise järel paigaldati see restaureeritult Invaliidide Kodu esisele purskkaevule.https://www.burlington.org.uk/archive/editorial/st-marks-lion-brought-down-to-earth

Tagastamine
2. oktoobril 1815 eemaldati veneetslaste nõudmistega ja Austria keisririigi korraldusel skulptuur purskkaevult Pariisis. Mahavõtmise käigus purunesid raskuse tõttu vinnatavad köied ning see kukkus vastu maapinda. Ligi kakskümmend pronksist fragmenti toimetati tagasi Veneetsiasse, kus neid hoiustati arsenalis. Bartolomeo Ferrari parandustööde järel, mil sellele lisati omajagu pikem sabajupp, tõsteti see tagasi kolonnile aprillis 1816.https://www.engramma.it/eOS/index.php?id_articolo=1454

Hilisem ajalugu
1892. aastal juhtis Giacomo Boni skulptuuri täielikku restaureerimist, tänapäeval hoitakse originaali siiski Doodžide palees.

Päritolu
Padova Ülikooli teadlased on tundmatute autoritega skulptuuri uurinud täppisteaduslike vahenditega. Pronksi isotoopanalüüs, milles uuriti vase ja tina isotoope, viitab päritolumaana nn Sinise jõe alamjooksu kaevandustele Lõuna-Hiinas.https://www.imelineajalugu.ee/lood/2024/09/16/veneetsia-tiivuline-lovi-valmistati-hiinashttps://www.imelineteadus.ee/lood/2025/10/07/veneetsiat-aastasadu-sumboliseerinud-pronkslovi-valmistati-teisel-pool-maailma

Polode rännakud
Arheoloogide ja kunstiajaloolaste teooriate kohaselt valmis skulptuur eeldatavasti 1. aastatuhandel. Lõuna-Euroopasse lasid selle mööda Siiditeed vedada arvatavasti vendadest maadeuurijad Niccolò ja Maffeo Polo. Nad jõudsid esimest korda Hubilai-khaani õukonda aastal 1266, naastes kolm või neli aastat hiljem tagasi Veneetsiasse. Teisel reisil oli nendega kaasas juba Niccolò kroonikust poeg Marco Polo.https://www.err.ee/1609793502/teadlased-veneetsia-kuulus-lovi-valmistati-hiinas 

Lõviskulptuurilt on tõenäoliselt eemaldatud sarved, mis sarnanenuks zhènmùshòu-dele ehk hauavalvuritest lõvikujudele Tangi dünastiast.https://www.theguardian.com/artanddesign/2025/sep/04/venices-lion-of-st-marks-square-was-at-least-part-made-in-china-study-suggests

Vaata ka
Kuldlõvi (Veneetsia filmifestivali peaauhind parimale filmile)

Viited

Välislingid

Kategooria:Veneetsia
Kategooria:Skulptuurid